ກອງປະຊຸມ ຂອງອົງການ ອະນາໄມໂລກ ຈະພິຈາລະນາ ເພື່ອປັບປ່ຽນ ການຮັບມື ກັບ ອີໂບລາ
​ເຈົ້າ​ໜ້າ​ທີ່ ​ຂອງອົງການ​ອະນາໄມ​ໂລກ ມີ​ກຳນົດ ​ທີ່ຈະແຈ້ງ ໃຫ້ພວກນັກ​ຂ່າວຊາບ ຫຼັງຈາກປະຊຸມ ທົບທວນເບິ່ງ ການລະບາດ ຂອງອີໂບລາ.
ບັນດາເຈົ້າໜ້າທີ່ຂອງອົງການອະນາໄມໂລກຫຼື WHO ມີກຳ ນົດທີ່ຈະລາຍງານ ຕໍ່ບັນດານັກຂ່າວໃນວັນພະຫັດມື້ນີ້ ຫລັງ ຈາກການປະຊຸມ ເພື່ອທົບທວນເບິ່ງ ເຫດການຫຼ້າສຸດຕ່າງໆ ໃນການແຜ່ລະບາດຂອງອີໂບລາ ທີ່ເຮັດໃຫ້ປະມານ 4,900 ຄົນເສຍຊີວິດ ຢູ່ອາຟຣິກາຕາເວັນຕົກ ຄະນະກຳມະການສຸກເສີນຂອງ WHO ເພື່ອຮັບມືກັບອີໂບລາ ໄດ້ເລີ້ມປະຊຸມ ໃນວັນພຸດວານນີ້ ແລະກຳລັງພິຈາລະນາວ່າ ຈະສະເໜີໃຫ້ມີການປັບປ່ຽນຄຳແນະນຳຂອງຕົນ ເພື່ອຮັບມື ກັບການລະບາດຂອງອີໂບລາຫຼືບໍ່ ໄດ້ມີການຢືນຢັນວ່າ ຢ່າງໜ້ອຍ 9,900 ຄົນ ທີ່ອາດເປັນໄປໄດ້ ແລະສົງໄສວ່າ ໄດ້ຕິດ ເຊື້ອອີໂບລາ ຊຶ່ງສ່ວນໃຫຍ່ລາຍງານວ່າຢູ່ໃນປະເທດກີນີ ໄລບີເຣຍ ແລະ ຊິແອຣາ ລິ ອອນ ບັນດາເຈົ້າໜ້າທີ່ການແພດ ລັດຖະບານກາງສະຫະລັດ ກຳລັງສັ່ງໃຫ້ພວກເດີນ ທາງ ຈາກບັນດາປະເທດເຫລົ່ານັ້ນ ຈົ່ງຕິດຕາມເບິ່ງສຸຂະພາບຂອງເຂົາເຈົ້າ ເປັນເວລາ 21 ມື້ ແລະລາຍງານຕໍ່ກະຊວງສາທາລະນະສຸກແຕ່ລະວັນ ກ່ຽວກັບອຸນ ຫະພູມຮ່າງກາຍ ຂອງເຂົາເຈົ້າ ແລະເພື່ອໃຫ້ເປັນທີ່ຮູ້ວ່າ ເຂົາເຈົ້າມີອາການຕິດ ເຊື້ອອີໂບລາ ຫລືບໍ່